Държавен вестник, бр. 61, 2012 г., стр. 31

БРОЙ  61	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
ПРАВИЛНИК 
за устройството и дейността на Държавно 
предприятие „Радиоактивни отпадъци“
Г л а в а  п ъ р в а 
ОБЩИ ПОЛОЖЕНИЯ
Чл. 1. С правилника се определят дейност­
та, структурата, организацията на управление 
и основните функции на структурните звена 
на Държавно предприятие „Радиоактивни 
отпадъци“, наричано по-нататък „ДП „РАО“ 
или „предприятието“.
Чл. 2. (1) Държавно предприятие „Радио­
активни отпадъци“ е юридическо лице по 
чл. 62, ал. 3 от Търговския закон, образува­
но на основание чл. 78, ал. 1 от Закона за 
безопасно използване на ядрената енергия, 
със седалище София и със специализирани 
поделения в страната.
(2) Предприятието има фирмен знак, печат 
и интернет страница.
Чл. 3. (1) Предприятието управлява предо­
ставеното му от държавата имущество – пуб­
лична и частна държавна собственост.
(2) В имуществото по ал. 1 се включват 
съществуващите съоръжения за управление на 
радиоактивни отпадъци – държавна собстве­
ност, заедно с прилежащата инфраструктура 
и земята към тях, както и предоставените 
от Министерския съвет за стопанисване и 
управление недвижими имоти и движими 
вещи – публична или частна държавна соб­
ственост.
(3) Срещу имуществото – публична дър­
жавна собственост, предоставено на предпри­
ятието, не може да се насочва принудително 
изпълнение.
(4) Срещу предприятието не може да се 
открива производство по несъстоятелност.
Чл. 4. (1) Предметът на дейност на пред­
приятието е:
1. управление на радиоактивните отпадъци, 
което включва всички дейности, свързани с 
манипулирането, предварителната обработка, 
преработката, кондиционирането, съхраня­
ването и погребването на радиоактивните 
отпадъци, включително извеждането от екс­
плоатация на съоръженията за управление 
на радиоактивни отпадъци;
2. изграждане, експлоатация, рехабили­
тация и реконструкция на съоръжения за 
управление на радиоактивни отпадъци;
3. извършване на превоз на радиоактивни 
отпадъци извън площадката на съответното 
ядрено съоръжение;
4. извеждане от експлоатация на ядрени 
съоръжения:
а) когато Държавно предприятие „Радио­
активни отпадъци“ е собственик или титуляр 
на вещни права върху съоръжението;
б) въз основа на договор с лицето, което 
е собственик или титуляр на вещни права 
върху съоръжението;
5. други дейности, предвидени в Закона за 
безопасно използване на ядрената енергия.
(2) Предприятието осъществява дейностите 
по ал. 1, т. 1 и 2 при спазване на изискванията 
за ядрена безопасност и радиационна защита 
въз основа на издадени от председателя на 
Агенцията за ядрено регулиране (АЯР) раз­
решения за избор на площадка, проектиране, 
строителство и въвеждане в експлоатация и 
лицензия за експлоатация на съоръжение за 
управление на радиоактивни отпадъци.
(3) Предприятието осъществява дейностите 
по ал. 1, т. 4 при спазване на изискванията 
за ядрена безопасност и радиационна защита 
въз основа на издадена от председателя на 
АЯР лицензия за извеждане от експлоатация.
(4) При опасност от възникване на инци­
дент или авария с радиоактивен източник Дър­
жавно предприятие „Радиоактивни отпадъци“ 
организира превозването и приемането като 
радиоактивни отпадъци на тези източници 
при условията и в сроковете, определени със 
заповед на председателя на агенцията.
Чл. 5. (1) Предприятието може да из­
вършва дейности и да сключва сделки само 
във връзка с осъществяването на неговия 
предмет на дейност.
(2) Предприятието не може да участва в 
търговски или граждански дружества.
(3) Предприятието няма право да сключва 
договори за кредити с търговски банки и други 
финансови институции, освен ако за това има 
изрично решение на Министерския съвет.
(4) При реализиране на годишна печалба от 
предприятието тя се внася в бюджета на Ми­
нистерството на икономиката, енергетиката 
и туризма по сметка на фонд „Радиоактивни 
отпадъци“ или на фонд „Извеждане от екс­
плоатация на ядрени съоръжения“ (ИЕЯС).
Чл. 6. (1) Дейностите и издръжката на 
предприятието се финансират със средства 
от фонд „Радиоактивни отпадъци“ (фонд 
„РАО“) и фонд „Извеждане от експлоатация 
на ядрени съоръжения“ (фонд „ИЕЯС“) към 
министъра на икономиката, енергетиката и 
туризма при условията и по реда на Закона 
за безопасно използване на ядрената енергия 
(ЗБИЯЕ), Наредбата за реда за установяване, 
събиране, разходване и контрол на средствата 
и за размера на дължимите вноски във фонд 
„Радиоактивни отпадъци“, приета с ПМС 
№ 301 от 2003 г. (обн., ДВ, бр. 112 от 2003 г.; 
доп., бр. 13 от 2004 г.; изм., бр. 78 от 2005 г., 
бр. 105 от 2006 г., бр. 3 от 2008 г., бр. 93 от 
2009 г., бр. 19 от 2011 г.; изм. и доп., бр. 47 от 
2012 г.) и Наредбата за реда за установяване,